Na podlagi 35. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 10. člena Odloka o ustanovitvi javnega zavoda – Zavod za turizem Idrija (Uradni list RS, št, 55/10, 73/10, 55/11, 84/11, 104/13, 20/19, 72/19, 107/20, 191/20, 121/23 in 53/2025) svet Javnega zavoda Zavod za turizem Idrija objavlja javni razpis za delovno mesto

**direktorja**

**javnega zavoda Zavod za turizem Idrija**

**Za direktorja zavoda je lahko imenovan, kdor izpolnjuje naslednje pogoje:**

* najmanj specializacijo po visokošolski izobrazbi (prejšnja), visokošolsko univerzitetno izobrazbo (prejšnja) ali magistrsko izobrazbo,
* najmanj 4 leta delovnih izkušenj na vodilnih ali vodstvenih delovnih mestih,
* ustrezne organizacijske in vodstvene sposobnosti,
* aktivno znanje slovenskega jezika,
* znanje vsaj enega svetovnega jezika,
* predložen načrt dela in razvoj zavoda za mandatno obdobje.

**Naloge direktorja zavoda so:**

* načrtuje, organizira in vodi delo in poslovanje zavoda,
* pripravi in predlaga svetu zavoda akte, ki urejajo pomembna vprašanja v zvezi z delovanjem zavoda,
* pripravi in predlaga svetu zavoda v sprejem strateški načrt,
* pripravi in predlaga svetu zavoda v sprejem program dela s finančnim načrtom,
* pripravi in predlaga svetu zavoda v sprejem načrt investicij,
* pripravi akt o sistemizaciji delovnih mest v zavodu in ga predloži v sprejem svetu zavoda,
* pripravi letno poročilo o delu zavoda z zaključnim računom,
* poroča ustanovitelju in svetu zavoda o zadevah, ki lahko pomembno vplivajo na delovanje zavoda,
* uresničuje sklepe, ki jih v okviru svojih pristojnosti sprejme svet zavoda,
* odloča o sklepanju in prenehanju delovnega razmerja in izvaja druge pristojnosti s področja delovnih razmerij v skladu z veljavno zakonodajo,
* zagotavlja javnost dela,
* zagotavlja informiranje delavcev,
* opravlja druge naloge v skladu z veljavnimi predpisi, odlokom in splošnimi akti zavoda.

**Prijava mora vsebovati:**

* izjavo o izpolnjevanju pogoja glede zahtevane izobrazbe, iz katere morajo biti razvidni vrsta študijskega programa in smer izobrazbe ter leto in ustanova, na kateri je bila izobrazba pridobljena,
* opis delovnih izkušenj, iz katerega je razvidno izpolnjevanje naslednjih pogojev (zahtevane delovne izkušnje na vodilnih ali vodstvenih delovnih mestih, ustrezne organizacijske in vodstvene sposobnosti),
* izjavo, s katero kandidat izrecno dovoljuje obdelavo in uporabo svojih osebnih podatkov, izključno z namenom in v zvezi z izbirnim postopkom in imenovanjem,
* izjavo, da za namen tega javnega razpisa dovoljuje Svetu Zavoda za turizem Idrija pridobitev podatkov o izpolnjevanju pogojev iz uradnih evidenc,
* izpis obdobij zavarovanja - (ZPIZ),
* življenjepis (zaželeno, da kandidati pošljejo življenjepis v Europass obliki),
* potrdilo oziroma dokazilo o znanju tujega jezika,
* načrt dela in razvoj zavoda za mandatno obdobje (opcijsko lahko načrt dela in razvoja vključuje tudi razširjeno obliko delovanja zavoda z upravljanjem področij športa ter kulture).

Kandidat pod kazensko in materialno odgovornostjo odgovarja za pravilnost navedb v prijavi.

Direktorja zavoda na podlagi javnega razpisa in po pridobljenem soglasju občinskega sveta Občine Idrija, imenuje svet zavoda. Izbrani kandidat bo imenovan za dobo petih let in je lahko po izvedenem javnem razpisu ponovno imenovan.

Izbrani kandidat bo delo opravljal na sedežu zavoda, ki je v Idriji.

Vabimo vas, da pisne prijave, skupaj z zahtevanimi prilogami, pošljete s priporočeno pošiljko v zaprti ovojnici, na naslov: Zavod za turizem Idrija, Mestni trg 2, 5280 Idrija z oznako »NE ODPIRAJ - Prijava na razpis za delovno mesto direktorja«. Pisno prijavo morate oddati do 23. 8. 2025. Svet zavoda lahko kandidate kadarkoli pozove k dopolnitvi prijave.

V izbirni postopek se bodo uvrstile samo popolne in pravočasno prispele prijave.

Kandidati bodo pisno obvestilo o odločitvi sveta zavoda in ustanovitelja prejeli najkasneje v roku 7 dni po sprejetju sklepa o imenovanju.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženski in moški spol.

Informacije o izvedbi javnega razpisa daje ga. Aleksandra Kuštrin, e-pošta: aleksandra.kustrin@visit-idrija.si, telefon 05 37 34070.

Zavod za turizem Idrija

Robert Šinkovec

Predsednik Sveta zavoda